google/wiki40b huggingface dataset:
Aľa Rachmanovová

Životopis

Narodila sa v rodine lekára v meste Kasli v Čeľabinskej oblasti. Od roku 1916 študovala na Filologickej fakulte Permskej štátnej univerzity, štúdium ukončila v Irkutsku počas občianskej vojny. V roku 1921 sa vydala za bývalého vojnového zajatca, Rakúšana Arnulfa von Hoyera. Od roku 1922 žili v meste Perm, odkiaľ boli v roku 1925 vyhostení zo ZSSR. Ušli do Rakúska, kde bývali vo Viedni a od roku 1927 v Salzburgu.
V roku 1931 vydala autobiografický román vychádzajúci z jej osobných denníkov. Knihu vydala pod pseudonymom a v nemeckom preklade (preložil jej manžel) pod názvom Studenten, Liebe, Tscheka und Tod (Študenti, láska, Čeka a smrť). V knihe opisuje svoj život v rokoch 1916 až 1920. Následným pokračovaním diela vznikla trilógia, ktorá priniesla Ali Rachmanovovej medzinárodné uznanie. Jej knihy boli vydané v náklade vyše 2 miliónov kusov v 22 jazykoch. V ruštine však dodnes (r. 2012) oficiálne nevyšlo žiadne jej dielo.
V roku 1945 zomrel jej jediný syn vo Viedni počas bojov so sovietskou armádou. V roku 1946 emigrovala s manželom do Švajčiarska, kde od roku 1949 žili v meste Ettenhausen. Jej manžel bol až do svojej smrti výhradným prekladateľom jej diel do nemčiny, po jeho smrti v roku 1970 prestala písať.
Zomrela 11. februára 1991 vo veku 92 rokov.
Zlatý glóbus za najlepšiu réžiu

Zlatý glóbus za najlepšiu réžiu udeľuje Hollywoodska asociácia zahraničných novinárov (HFPA) na ceremónii Zlatých glóbusov. Historicky prvým držiteľom bol režisér Henry King.
V počtu cien drží rekord legendárny Elia Kazan, ktorý premenil všetky štyri nominácie na Zlatý glóbus. Hneď za ním s tromi výhrami sú Clint Eastwood, David Lean, Miloš Forman a Oliver Stone. Stone dokonca vyhrál v priebehu piatich rokov. Steven Spielberg získal najviac nominácií (desať), ale vyhrál len dvakrát. Robert Wise bol nominovaný na najlepšieho režiséra celkom päťkrát, ale nevyhral ani raz. Barbra Streisand je jedinou ženou odmenenou v tejto kategórii.
Luzech

Poloha

Obec má rozlohu 22,13 km². Najvyšší bod je položený 323 m n. m. a najnižší bod 84 m n. m.

Obyvateľstvo

Počet obyvateľov obce je 1 708 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Square Henri-Galli

Square Henri-Galli je square v Paríži v 4. obvode. Je pomenované podľa Henriho Galliho (1854 – 1922), francúzskeho novinára a politika období Tretej republiky. Námestie bolo založené v roku 1925.

Opis

Square má rozlohu 2 000 m² a trojuholníkovitý tvar. Ohraničujú ho Boulevard Henri-IV, Quai Henri-IV a Quai des Célestins. Leží pri Seine oproti ostrovu sv. Ľudovíta. V rohu, ktorý tvoria Boulevard Henri-IV a Quai Henri-IV, sa nachádzajú zvyšky jednej z ôsmich veží Bastily. Ide o základy veže, ktoré boli nájdené v roku 1899 počas výstavby linky 1 parížskeho metra na úrovni domu č. 1 na Rue Saint-Antoine. Zvyšky boli rozobrané a znovu zložené na súčasnom mieste.
Majstrovstvá sveta v netballe 2003

Skupiny o 1. – 16. miesto

Pozn: Do tohoto kola bolo priamo nasadených prvých 8 družstiev z predchádzajúcich MS.
Osmoy (Cher)

Poloha

Obec má rozlohu 22,63 km². Najvyšší bod je položený 172 m n. m. a najnižší bod 132 m n. m.

Obyvateľstvo

Počet obyvateľov obce je 381 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Európska cesta 442

Priebeh

Vedie z Karlových Varov cez Ostrov, Klášterec nad Ohří, Chomutov, Most, Teplice, Děčín, Liberec, Turnov, Jičín, Hořice, Hradec Králové, Vysoké Mýto, Litomyšl, Moravskú Trebovú, Mohelnice, Olomouc, Lipník nad Bečvou, Hranice, Valašské Meziříčí, Rožnov pod Radhoštěm a Bytču do Žiliny.
V úseku Karlovy Vary – Liberec vedie po českej ceste I/13, v úseku Liberec – Bumbálka po ceste I/35, v úseku Bumbálka – Bytča po slovenskej ceste I/10 a zvyšný úsek po Žilinu vedie diaľnicou D1 a D3. Je dlhá 590 km.
Limoges-Fourches

Poloha

Obec má rozlohu 7,96 km². Najvyšší bod je položený 97 m n. m. a najnižší bod 86 m n. m.

Obyvateľstvo

Počet obyvateľov obce je 469 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Estrogén

Estrogény je skupina pičných hormónov. Ich názov je odvodený z estrálneho cyklu, v ktorom hrajú dôležitú úlohu. Primárne predstavujú  ženské pohlavné hormóny, ale v malej miere sa vyskytujú aj v tele mužov. Estrogény sú okrem toho súčasťou niektorých antikoncepčných liektov a liekov pre ženy po menopauze. Tiež sa podávajú transsexuálom, ktorí sa chcú stať ženou. Ako všetky steroidy, aj estrogény bez problémov prenikajú bunečnou membránou a viažu sa na estrogénové receptory vo vnútri buniek.

Druhy estrogénov

Tri hlavné druhy estrogénov sú estradiol, estriol a estrón. Všetky tri sa syntetizujú z androgénov vďaka určitým enzýmom. Estradiol vzniká z testosterónu a estrón z androstenediónu. 
U dievčat od prvej menštruácie do menopauzy je primárnym estrogénom 17β-estradiol. Po menopauze však množstvom prevažuje nad estradiolom estrón, ktorý je však slabší.

Produkcia estrogénov

Testosterón z ktorého je estradiol odvodený, vzniká v procese steroidogenézy z cholesterolu. Estrogén vzniká produkciou vačkov vo vaječníkoch, v žltom teliesku (corpus luteum) a v placente. Malé množstvo estrogénov však vzniká aj v pečeni, nadobličkách a prsníkoch. Tieto zdroje estrogénu sú významné u žien po menopauze.
Množstvo estradiolu v tele sa mení počas menštruačného cyklu, najvyšší je pred ovuláciou.
Žehňa

Pamiatky

Najvýznamnejšou pamiatkou obce je románsky evanjelický kostol z polovice 13. storočia. Nachádza sa uprostred opevneného areálu, na miernej vyvýšenine. Z architektonického hľadiska ide o jednoloďovú stavbu s kvadratickým chórom a polkruhovou apsidou. Veža kostola je predstavaná v západnej polohe. Kostol s románskymi a gotickými prvkami je ešte staršieho dáta ako je prvá písomná zmienka o obci. Z obdobia gotiky pochádza portál na južnej strane lode a vstup do sakristie. Od reformácie patrí kostol evanjelikom. Tí v 17. storočí pristavali vežu, ktorá je klenutá krížovou klenbou. Vo veži kostola sa nachádza hodnotný zvon z poslednej tretiny 14. storočia. Zaujímavosťou je, že sa uvažovalo o jeho odvezení na maďarské Mileniálne oslavy do Budapešti. Tým, že zbor tento návrh odmietol máme možnosť vidieť ho na pôvodnom mieste dodnes. Kamenná krstiteľnica z tohto kostolíka je súčasťou expozícií Východoslovenského múzea v Košiciach.
Manternach

Poloha

Obec má rozlohu 27,68 km². Najvyšší bod je položený 341 m n. m. a najnižší bod 181 m n. m.

Obyvateľstvo

Manternach má 1741 obyvateľov (2011).
Graf vývoja obyvateľstva:

Ekonomika

S 4.01% bolo v Manternach nezamestanosť nižšia o 2.96 % ako luxemburský priemer v roku 2010.
Nastringues

Poloha

Obec má rozlohu 6,22 km². Najvyšší bod je položený 114 m n. m. a najnižší bod 35 m n. m.

Obyvateľstvo

Počet obyvateľov obce je 114 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lipová ulica (Liptovský Mikuláš)

Lipová je najsevernejšia ulica na sídlisku Podbreziny v Liptovskom Mikuláši.
V blízkosti ulice sa nachádza lyžiarsky vlek, krčma Dášenka, potraviny Luna a autobusová zastávka MAD Podbreziny, sever. Ulica je vybavená zbernými kontajnermi pre separovaný zber odpadu, trafostanicou SSE, ktorá napája elektrickým prúdom ešte aj bytové domy na ulici Morušová. Ďalej sa tu nachádza basketbalové ihrisko za bytovým domom Lipová 521 a plynová kotolňa vedľa potravín Luna. Každý bytový dom má optickú a/alebo metalickú prípojku na internet, ip televíziu, ip telefóniu.
Žilinská dohoda

Žilinská dohoda podpísaná 6. októbra 1938 v Katolíckom dome v Žiline bola deklaráciou autonómie Slovenska v rámci druhej česko-slovenskej republiky. Dohodu podpísali predstavitelia HSĽS a prevažnej väčšiny ostatných slovenských strán (s výnimkou sociálnych demokratov a komunistov).
Napriek tomu, že HSĽS nemala vo svojom programe samostatnosť Slovenska, usilovala sa o autonómiu; po Mníchovskej dohode z 30. septembra 1938 bola pozícia Prahy voči požiadavkám HSĽS značne oslabená. Žilinskej dohode predchádzalo prijatie Mníchovského diktátu čs. vládou (1. októbra) a následná abdikácia prezidenta Edvarda Beneša (5. októbra).
Ešte 6. októbra pražská vláda vymenovala Jozefa Tisa za ministra pre správu Slovenska a 7. októbra vymenovala ďalších štyroch slovenských ministrov (M. Černák - školstvo, F. Ďurčanský - spravodlivosť, J. Lichner - doprava, P. Teplanský - financie, Tiso mal tiež na starosti vnútro). Vláda sa ujala moci 9. októbra. Táto vláda vykonávala svoju funkciu až do 20. januára 1939, kedy prezident Emil Hácha vymenoval novú, šesťčlennú slovenskú vládu.
Deklaráciu podpísanú v Žiline formálne ratihabovalo Národné zhromaždenie Republiky Česko-slovenskej ústavným zákonom 299/1938 z 22. novembra 1938 ako Zákon o autonómii Slovenskej krajiny.
Hans-Hermann Hoppe

Akademická kariéra

Narodil sa v Peine, Západnom Nemecku. Navštevoval univerzitu v Saarbrückene a Goetheho univerzitu vo Frankfurte nad Mohanom. Študoval filozofiu, sociológiu, históriu a ekonómiu. V roku 1974 získal Ph.D. z filozofie a v roku 1981 profesúru zo základov ekonómie a sociológie. Do roku 1986 učil na viacerých nemeckých univerzitách, potom odišiel do USA aby študoval pod vedením Murraya Rothbarda.
V súčasnosti je Hoppe profesorom ekonómie na University of Nevada a spolupracovníkom Inštitútu Ludwiga von Misesa. V roku 2005 založil Spoločnosť pre majetok a slobodu.
Auckland Grammar School

História

Škola bola oficiálne vytvorená zákonom Auckland Grammar Appropriation Act z roku 1868, avšak podľa záznamov školy už v roku 1850 získala škola pozemok zmluvou podpísanou guvernérom Sirom Georgeom Greyom.
Grammar Boys je názov 60-minútového dokumentárneho film o škole, ktorý bol odvysielaný v novozélandskej televízii.
Auckland Grammar School je zároveň lokalita, na ktorej stoja dve historické pamiatky I. kategórie. Sú chránené na základe dohody The Historic Places Act z roku 1993, jej súčasťou je hlavná budova školy a vojnový pamätník. Obelisk stojaci pred budovou školy je spomienkou na bývalých absolventov školy, ktorí sa neskôr zúčastnili bojov vo vojnách na rôznych miestach. Hlavná budova školy, postavená v roku 1916 v španielskom koloniálnom štýle, zahŕňa miestnosť pre zasadnutia školy, učebne a kabinety, v centrálnej časti budovy sa nachádza oblúkovitý strop.
Škola zároveň vlastní aj zariadenie, nazývané VentureLodge, ležiace na okraji mestskej komunity Ohakune v centrálnej časti Severného ostrova. Slúži na rôzne školské akcie, najmä tábory.
Motto školy znie: "Per Angusta ad Augusta" (Cez strmé rokliny do úctivých výšin) a bolo osvojené aj inými jazykovými školami v Aucklande. V súčasnosti používa Auckland Grammar School prispôsobenú verziu Through difficulties to greatness.

Zápis študentov

Požiadavky na štúdium v minulosti prekračovali kapacitu školy, preto boli prijímaní len vybraní študenti. Zápis na školu v súčasnosti sa odvíja od všeobecných pravidiel uplatňovaných vo vzdelávacom systéme Nového Zélandu. Škola argumentuje tým, že zonácia zvyšuje cenu pozemkov v oblasti, čo znemožňuje štúdium aj pre študentov z nižších sociálnych skupín.
Škola prijíma aj študentov zo zámoria za predpokladu, že vlastnia legálne študentské víza a uhradia ročné zápisné v hodnote približne 20 000 NZD. V roku 2007 študovalo na škole cca 60 zahraničných študentov, medzi nimi Kórejci, Japonci, Taiwanci a študenti z Nemecka.

Aféra NCEA

Súčasný riaditeľ školy, John Morris, je odporcom štátom podporovaného hodnotenia študentov na základe tzv. NCEA. Odpoveďou na nedostatočne flexibilný systém hodnotenia vytvoreného NCEA bol fakt, že škola zaviedla v roku 2002 systém tzv. Cambridge International Examinations, pričom talentovaným študentom ponúkla certifikáty v úrovniach IGCSE, AS a A2. Pre ostatných študentov ponechala hodnotiaci systém NCEA. Študenti, ktorí sú zahrnutí do hodnotiaceho systému IGCSE/AS/A2, si môžu zvoliť aj systém NCEA, čo im však škola neodporúča.

Ozbrojený učiteľ

V roku 2006 bol prepustený jeden z učiteľov po tom, ako sa viacerým členom rugbyového klubu vyhrážal so zbraňou v ruke. Incident sa odohral v noci, keď sa hráči vracali z tréningu, a učiteľ, bývajúci v areáli ich pokladal za vandalov.

Útok na zamestnanca

3. októbra 2006 bol v areáli školy viacnásobne dobodaný zamestnanec školy, ktorého okamžite hospitalizovali. Útočníci sa snažili ukradnúť jeho peňaženku.

Ozbrojený incident

18. marca 2005 sa v škole odohrala dráma, keď muž preoblečený za vojaka vbehol na školský pozemok a kričal na okoloidúcich študentov, pričom na nich mieril imitáciou zbrane. Muž bol neskôr zadržaný.
Moravania

Dejiny

Prví (západní) Slovania na Moravu prišli v 6. storočí po Kr. Spočiatku ich možno sledovať iba podľa archeologických nálezov. Koncom 8. storočia tieto kmene vytvorili (aj na Záhorí) kniežatstvo, dnes nazývané Moravské. V roku 822 sa prvý raz spomínajú „akýsi Moravania“, zrejme sa tým mysleli práve tieto kmene. V roku 833 pripojením Nitrianskeho kniežatstva vytvorili veľký štát, neskôr nazývaný Veľká Morava. Význam označenia Moravania v súvislosti s obyvateľmi Veľkej Moravy, používaného popri označeniu Sloveni, je sporný. Po zániku Veľkej Moravy a prechodnom období v 11. storočí územie dnešnej Moravy pripadlo Česku, iba časť juhovýchodnej Moravy pripadla do konca stredoveku Uhorsku (potom takisto k Česku).
Dnes sú Moravania v Česku zastúpení radom svojráznych etnografických skupín, z ktorých najznámejší sú Hanáci, Lasi, Valasi, Moravskí Slováci a Horáci.

Moravské nárečia

Moravské nárečia vykazujú viaceré znaky spoločné so západoslovenskými nárečiami. Jeden z najzvýznamnejšách slavistov Vatroslav Jagič (1838 – 1923) dokonca tvrdil, že Moravania ešte koncom 19. storočia v podstate hovorili takým istým jazykom ako Slováci. Do polovice 20. storočia bolo aj v Česku a na Slovensku bežné považovať v odborných textoch prinajmenšom obyvateľov Moravy na juhovýchodnej Morave za Slovákov, ich jazyk za nárečie slovenčiny - „moravskoslovenské nárečia“ a ich územia aj označovať ako Slovensko či Moravské Slovensko - dnes Slovácko (pozri napríklad Ottuv slovník naučný heslo Slovensko či podrobne Slovenský náučný slovník heslo Slovenský jazyk, časť Slovenské nárečia). Dodnes toto stanovisko zastáva menšina českých jazykovedcov (pozri napríklad Václav Machek: "Etymologický slovník jazyka českého", 1997, ISBN 80-7106-242-1, str. 8).
Espèche

Poloha

Obec má rozlohu 2,67 km². Najvyšší bod je položený 619 m n. m. a najnižší bod 392 m n. m.

Obyvateľstvo

Počet obyvateľov obce je 54 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dymas (syn Aigimia)

Dymas (starogr. Δύμας – Dymas) je v gréckej mytológii syn Aigimia, syna praotca Dórov, Dóra.
Antický autor Pausanias uvádza, že po Dymovi bolo pravdepodobne nazvané mesto Dymé v Acháji. Podľa Apollodora zomrel aj so svojim bratom Pamfylom v boji proti Dórom, vedených potomkami Herakla, pri obrane krajiny kráľa Tisamena, jedného z posledných vládcov mykénskeho Peloponézu. Stalo sa to približne osemdesiat rokov po trójskej vojne, v treťom roku vlády Tisamena, keď už Dóri viedli piaty a tentokrát víťazný útok na mykénsky Peloponéz.
Šesťdesiat rokov po smrti sikyónskeho tyrana Kleisthena, zmenili Sikyónčania názvy svojich štyroch fýl (Kleisthenes im dal hanlivé názvy). Jednu z nich s názvom Dymanatai pomenovali po Aigimiovom synovi Dymovi.
Arrodets-ez-Angles

Poloha

Obec má rozlohu 4,79 km². Najvyšší bod je položený 931 m n. m. a najnižší bod 434 m n. m.

Obyvateľstvo

Počet obyvateľov obce je 107 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Messier 2

História pozorovaní

Objavil ju Giovanni Domenico Maraldi 11. septembra 1746, keď pátral po kométe. Messier ju nezávisle od neho objavil presne o 14 rokov neskôr a opísal ju ako hmlovinu bez hviezd. Hviezdy v nej dokázal ako prvý rozlíšiť William Herschel v roku 1779. V roku 1895 v nej Solon Irving Bailey objavil prvú premennú hviezdu. O dva roky neskôr v nej amatérsky francúzsky astronóm A. Chévremont objavil premennú hviezdu typu RV Tauri nazvanú po ňom. Hviezda mení svoju jasnosť v rozmedzí 12,5 až 14 magnitúd s periódou 67 dní.

Charakteristika

Vzdialenosť hviezdokopy od Slnka sa odhaduje na 40 850 ly. Zvykne sa uvádzať aj hodnota 36 000 ly, iné zdroje ju kladú až do vzdialenosti 50 000 ly. Nachádza sa v hale našej Galaxie. Dráha je voči rovine Galaxie sklonená, pretože obieha nezávisle od disku Galaxie a zároveň má relatívne veľkú excentricitu. Počas obehu okolo galaktického jadra dosahuje vzdialenosť v apocentre viac než 100 000 ly, v pericentre sa približuje k stredu Galaxie na vzdialenosť niekoľkých desiatok tisícov svetelných rokov. Doba obehu sa pohybuje v rozmedzí 500 až 1 000 miliónov rokov. Jej priemer je približne 190 ly a obsahuje okolo 150 000 hviezd s celkovou hmotnosťou 900 000 Sĺnk. Hviezdokopa M2 je najkoncentrovanejšia z guľových hviezdokôp v Messierovom katalógu a vykazuje známky jemnej elipticity. Jej vek sa odhaduje približne na 13 miliárd rokov. V porovnaní s inými guľovými hviezdokopami má M2 relatívne nízky počet premenných hviezd, väčšinou typu RR Lyrae a W Virginis. Doteraz ich bolo v nej objavených 30. Najjasnejšie hviezdy vo hviezdokope sú červené a žlté obry so zdanlivou magnitúdou 13,1 a vyššou. Centrálna oblasť a okraje hviezdokopy sú modrasté. Spektrálny typ objektu je F4.

Poloha

Najvhodnejšie obdobie roka na pozorovanie M2 je jeseň, kedy vo večerných hodinách kulminuje nad južným obzorom. Nájdeme ju ako objekt 6,3 magnitúdy aj voľným okom za výnimočne dobrých pozorovacích podmienok ale len bočným videním. Nachádza sa niekoľko stupňov južne od hviezd 25 a 26 Aquarii. S hviezdami Alfa a Beta Aquarii tvorí takmer pravouhlý trojuholník. Chévremontova premenná hviezda leží asi 2 uhlové minúty východne od centra hviezdokopy.
Voyage 34: The Complete Trip

Charakteristika

Album pôvodne pochádza z jednej skladby, ktorá mala byť na druhom štúdiovom projekte Porcupine Tree, ktorý vyšiel pod názvom Up the Downstair. Orignálna 30-minútová nahrávka, „Voyage 34“, sa mala nachádzať na druhom CD nosiči pôvodne mieneného dvojalbumu. Namiesto toho boli v roku 1992 nahraté dve jej časti ako single „Voyage 34 (Phase 1)“ a „Voyage 34 (Phase 2)“.
V roku 1993 vyšli pod titulom Voyage 34: Remixes dve ďalšie remixované verzie originálneho singlu: „Voyage 34 (Phase 3)“ bola verzia od britskej elektronickej formácie Astralasia a ďalšia verzia, ktorú zremixovali Steven Wilson a Richard Barbieri pod názvom „Voyage 34 (Phase 4)“. Cez všetky štyri nahrávky sa opakuje samplovaný hlas spevu zo skladby „As the Bell Rings the Maypole Spins“, nahratej na album Aion od austrálskej formácie Dead Can Dance. 
Verzia albumu Voyage 34: The Complete Trip je kompiláciou všetkých štyroch fáz na jednom nosiči.
Napriek tomu, že ide z väčšej časti o inštrumentálnu kompozíciu, „Voyage 34“ je konceptuálny album, ktorý je vedený hovoreným monológom o mladom mužovi, menom Brian a jeho zážitkoch LSD. Po hudobnej stránke ide o fúziu progresívneho rocku, psychedélie a trance music. Všetky štyri fázy sú si podobné. Sú akumuláciou syntetizátorov, gitarového sóla štýlom pripomínajúceho Davida Gilmoura s vibrujúcou basovou líniou a elektronických bicích nástrojov. Hlas pripomínajúci prejav Tima Learyho v „Think For Yourself. Question authority“...
Ľadový hrebeň

Prví na hrebeni

Časť hrebeňa od jeho ústia po Pfinnovu kopu prvý prešiel Jozef Déry pravdepodobne v auguste roku 1900. V zime    po tej istej ceste Jenő Serényi a Zoltán Votisky 13. mája 1914. Celý hrebeň prví prešli  Janusz Chmielowski, Karol Jordán, Jan Nowicki a horskí vodcovia Klemens Bachleda, Pavol Spitzkopf a nosič Stanisław Stopka 14. augusta 1903. V zimnom horolezeckom období boli prví Valéria Kovárová, Edita Krenová, Manicová, Maňa Mičiková, Bárdoš a Alexander Huba 19. mája 1946.

Turistika

Na hrebeň nevedú značkované chodníky. Výstup je možný len s horským vodcom.
Chamvres

Poloha

Obec má rozlohu 5,58 km². Najvyšší bod je položený 191 m n. m. a najnižší bod 80 m n. m.

Obyvateľstvo

Počet obyvateľov obce je 679 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Niederhergheim

Poloha

Obec má rozlohu 12,51 km². Najvyšší bod je položený 202 m n. m. a najnižší bod 194 m n. m.

Obyvateľstvo

Počet obyvateľov obce je 974 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
O’bekiston fanlar Akademiyasining Mirzo Ulug’bek nomidagi Astronomiya Instituti

O'bekiston fanlar Akademiyasining Mirzo Ulug'bek nomidagi Astronomiya Instituti (po rusky Астрономический институт им. Улугбега Pеспублики Узбекистан (doslova "Ulugbekov astronomický inštitút Akadémie vied Uzbekistanu") je observatórium v Taškente (+69°17,6'; +41°19,5'; 470 m); najstaršia vedecká inštitúcia v Strednej Ázii, založená roku 1833. Do roku 1966 mala názov Ташкентская Астрономическая Обсерватория (Taškentskaja astronomičeskaja observatorija, doslova "Taškentské astronomické observatórium"), potom Астрономический Институт Академии Наук Узбекиской CCP (Astronomičeskij institut Akademii nauk Uzbekskoj SSR doslova "Astronomický inštitút Akadémie vied Uzbeckej SSR"). Zameriava sa na astrometriu, výskum Slnka, nestacionárnych hviezd, astroklímy a histórie astronómie.
Lent (Ain)

Polohopis

Lent má rozlohu 31,48 km². Najvyšší bod je položený 296 m n. m. a najnižší bod 240 m n. m.

Obyvateľstvo

Lent má 1277 obyvateľov (2009).
Graf vývoja obyvateľstva:
Zdroje: INSEE
Irving Saladino

Svetové výkony

Saladino skočil na mítingu v holandskom Hengele 873 cm.

Peking 2008

Na Letných olympijských hrách 2008 v Pekingu získal zlatú medailu v skoku do diaľky výkonom 834 cm. Pred druhým Juhoafričanom Khotsom Mokoenom mal náskok 10 centimetrov.
Les Avanchers-Valmorel

Poloha

Obec má rozlohu 21,93 km². Najvyšší bod je položený 2 600 m n. m. a najnižší bod 680 m n. m.

Obyvateľstvo

Počet obyvateľov obce je 753 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pamätné euromince roku 2006

Vatikán

Zaujímavosť: Španielsko plánovalo vydať mincu s témou "125. výročie narodenia Pabla Picassa. Dôvod zrušenia nie je známy.
Most cez Vážsku vodnú nádrž Hričov

Most cez Vážsku vodnú nádrž Hričov prevádza diaľnicu D3 ponad Hričovskú nádrž, cesty I/61 a II/507, trať ŽSR 120 a Hričovský rybník na západnom okraji mesta Žilina.

Technický popis mosta

Z konštrukčného hľadiska ide o dvojicu súbežných mostov (pre každý jazdný pás samostatný most) premenlivého prierezu, pričom celý most bude tvoriť jeden dilatačný celok v pozdĺžnom smere, čím sa po dostavbe stane najdlhším mostným dilatačným celkom na Slovensku. Konštrukčnou zaujímavosťou je tiež uplatnenie 4 spôsobov výstavby - betonáže na pevnej skruži, letmej betonáže, hornej výsuvnej skruži MSS a hornej výsuvnej skruži MSS. Ľavý most je dlhý 1 500,94 m, pravý 1 488,38 m. Ľavý most má 30 polí, pravý 29. Rozpätia polí dosahujú dĺžky 30,5 - 110 m. Štyri hlavné polia budú tvorené komorovou mostovkou s premenlivou výškou 3 až 6 m, zvyšné budú mať dvojtrámový prierez.

Výstavba mosta

Zmluva na výstavbu úseku bola podpísaná 1. júna 2016. Zo stavebnými prácami súvisiacimi s týmto mostom sa začalo začiatkom roku 2015. V priebehu roku 2015 bola zhotovená väčšina pilierov, následne sa začalo z betonážou prvých polí od konca predošlého úseku na pevnej skruži. Koncom roka 2015 sa začalo betónovať aj jedno z hlavných polí tzv. letmou betonážou, začiatkom roka 2016 sa začalo aj s betonážou od Tunela Považský Chlmec a to mocou ťažkej hornej výsuvnej skruže s organickým predpätím. Napokon v marci 2013 sa začala betonáž aj v smere od MÚK Strážov k hlavným poliam pomocou hornej výsuvnej skruže MSS. Súčasne sa začalo s realizáciu posledného, 3. zdvojeného piliera, ktorý bude slúžiť ako stabilizácia 3. váhadla počas letmej betonáže posledných dvoch polí.
Stavbu realizuje združenie Eurovia SK a.s., Stavby mostov Slovakia, a.s. a Hochtief CZ.
Majstrovstvá Európy v basketbale mužov 2013

Voľby

O organizáciu ME 2013 sa uchádzalo 6 krajín: Bosna a Hercegovina, Česko, Chorvátsko, Nemecko, Slovinsko a Taliansko. Iba 2 krajiny, Slovinsko a Taliansko, však poslali do FIBA Europe oficiálne prihlášky. Taliansko ale v októbri 2010 svoju kandidatúru stiahlo. Rozhodnutie o pridelení organizácie Slovinsku padlo v decembri 2010 v Mníchove, v sídle FIBA Europe.

Nadstavbové skupiny

Ľubľana (Arena Stožice)

Play-off

Ľubľana (Arena Stožice)